ISRAEL-RAPORTTI EUROOPAN PARLAMENTISTA
EU ja palestiinalaisten koulukirjojen rahoitus
Shalom ja tervetuloa ohjelman pariin!
Olemme Euroopan parlamentissa EU:n sydämessä.
Tänään keskustelemme parlamentin päätöksestä, -
jossa se jäädytti yli 15 miljoonan euron rahoituksen palestiinalaishallinnolle -
sen koulujärjestelmän takia. Mukana tänään Tomas Sandell, -
ECI:n perustaja ja johtaja; -
Marcus Sheff, IMPACT.se:n johtaja; -
ja Anders Vistisen, MEP Tanskasta. Tervetuloa!
Aloitetaan teistä, Tomas. Teillä on ollut kiireinen kuukausi YK:ssa.
Kaipasimme teitä viimeksi. Mitä te ja ECI olette viime aikoina tehneet?
On kiva olla taas täällä.
Nostan esiin yhden saavutuksen, jota itse pidän tärkeänä.
Olimme YK:ssa muutama päivä ennen rosh hashanaa, -
juutalaista uuttavuotta, -
sekä 73:nnen yleiskokouksen avajaisistuntoa.
Olimme mukana järjestämässä juutalaista taslich-seremoniaa.
Se ei ole kovin monille tuttu.
Meille se oli tilaisuus osoittaa, -
miten paljon juutalainen kulttuuri on antanut kansainväliselle yhteisölle.
YK:n pääsihteeri António Guterres oli mukana ja puhui seremoniassa.
Meille se oli suurenmoinen mahdollisuus.
Tilaisuuteen osallistui kuutisenkymmentä YK-lähettilästä.
Se on hyvä määrä, kun miettii äänestyskäyttäytymistä YK:ssa.
Silti niin moni maa haluaa kunnioittaa Israelia, juutalaista kulttuuria -
ja juutalaiskansaa sekä osallistua tällaiseen tapahtumaan.
Järjestimme tapahtuman yhdessä Israelin YK-edustuston -
ja lähettiläs Danny Danonin kanssa. Se oli meille tärkeä merkkipaalu.
Se oli minusta koko syyskuun kohokohta.
Hienoa. Marcus, on ilo saada teidät vieraaksemme.
Tunnen teidät jo niiltä ajoilta, kun johditte The Israel Project -järjestöä.
Nyt johdatte IMPACT.se-järjestöä. Mitä järjestö tekee?
Ja mitä palestiinalaisten opetussuunnitelmasta on selvinnyt?
On kiva nähdä ja mahtavaa olla näin arvostettujen vieraiden seurassa.
Kerron aluksi hieman, miksi tarvitaan IMPACT.se:n kaltaisia järjestöjä.
Me kaikki ymmärrämme, miten tärkeitä koulukirjat ovat.
Niiden auktoriteetti on ainutlaatuinen.
Lasten ja nuorten käyttämistä viestimistä ja viestintämuodoista -
koulukirjoilla on kaikkein suurin auktoriteetti.
Suurempi kuin sosiaalisella medialla, kaveripiirillä -
tai uskonnollisten instituutioiden opetuksella.
Niillä on erittäin suuri valta.
Ne pystyvät radikalisoimaan lapsia ja nuoria.
Ikävä kyllä sitä näkee jatkuvasti.
Ne pystyvät myös estämään radikalisoitumista, -
mikäli koulukirjojen laatijat ja jakajat haluavat sitä. Tutkimme koulukirjoja -
Unescon rauhaa ja suvaitsevuutta koskevien standardien kautta: -
yksilön ja toisten kunnioittamista, -
rauhan palauttamista konfliktin ratkaisukeinona, vihan ilmenemistä, -
taloudellista hyvinvointia. Käytämme kaikissa samaa kehystä ja prismaa -
saadaksemme tulosten kautta tietoa tietystä tunnusmerkistöstä.
Saatua tietoa voidaan sitten analysoida ja hyödyntää tieteellisesti.
Lähi-idässä on käynnissä monia positiivisia muutoksia.
Marokossa, Tunisiassa, Jordaniassa. Egypti parantaa opetussuunnitelmaa.
Israelin opetussuunnitelma on hyvin esityksellinen -
suhteessa palestiinalaisiin. Rauha kulkee siinä kautta linjan.
Opetussuunnitelma on ikävä kyllä mennyt huonompaan suuntaan -
esimerkiksi Turkissa ja Iranissa.
Juuri tarkastamamme Syyrian opetus- suunnitelma on hyvin järkyttävä.
Meidät toi tänne parlamenttiin palestiinalaisten opetussuunnitelma.
Palestiinalaiset loivat uuden opetus- suunnitelman vuosina 2016―2017.
Se on monessa suhteessa -
kaikista tutkimistamme opetussuunnitelmista radikaalein.
Anders, tervetuloa taas ohjelmaan. Ensinnäkin kiitän teitä -
rohkeasta Israelin ja juutalaiskansan puolustamisesta parlamentissa.
Mitä mieltä te olette IMPACT.se:n erinomaisesta työstä -
ja uudesta projektista, jossa se tutki palestiinalaisten opetussuunnitelmaa?
Se on tärkeää työtä. Te ja muut kansalaisjärjestöt olette tehneet sitä -
viimeksi kuluneet 5―10 vuotta.
Ikävä kyllä Eurooppa alkaa vasta nyt herätä asiaan.
Herääminen johtuu pitkälti siitä, -
että asiaan on puututtu kansallisella tasolla ja eri järjestöjen toimesta.
Nyt Euroopan tulee ainakin jäädyttää rahoitus ja tarkastaa asia.
Ikävä kyllä se toimii liian myöhään, -
sillä kymmenessä vuodessa ikäluokka ehtii käydä koko koulun.
Joka vuosi koulunsa päättää uusi ikäluokka, -
joiden maailmaa opetussuunnitelma on muovannut.
Marcus, järjestönne IMPACT.se laati 67-sivuisen raportin, -
jossa tarkastellaan lukuvuotta 2018―2019.
Voitko antaa esimerkkejä koulukirjojen väkivallasta, -
vihapuheesta, jihadin ja marttyyri- kuoleman glorifioinnista, -
Israel-vastaisuudesta ja antisemitismistä?
Ikävä kyllä esimerkkejä on liian monta.
Anders on täysin oikeassa puhuessaan joka ikisestä päivästä.
Tänäkin päivänä 1,2 miljoonalle palestiinalaislapselle opetetaan vihaa.
Joka ikinen päivä, kuukausi ja vuosi, -
jona palestiinalaislapsille ja -nuorille opetetaan tätä, heidät menetetään -
rauhanomaisen rinnakkaiselon kannalta.
Esimerkkejä: Marttyyrikuolemaan rohkaistaan enemmän kuin koskaan.
Matematiikkaa opetetaan käskemällä laskea yhteen -
ensimmäisen ja toisen intifadan marttyyrit.
Fysiikankirjassa on kuva lingolla ampuvasta palestiinalaisnuoresta.
Sillä opetetaan Newtonin II lakia eli dynamiikan lakia.
Uskonnonopetuksessa salafismin aatteet ovat lisääntymässä.
Oppilaille opetetaan, että kuolema on etuoikeus -
ja heidän kuuluu uhrata itsensä.
Antisemitismi on hiipinyt takaisin opetussuunnitelmaan.
Sitä ei esiintynyt 2―3 vuotta sitten.
Nyt oppilaita pyydetään selittämään, -
miten juutalaiset yrittivät tappaa profeetan.
Opetetaan, että juutalaiset ja israelilaiset ovat tuhoon tuomittuja.
Palestiinalaisnuoret polvesta polveen 1. luokasta 12. luokkaan -
eri aineissa islamin opinnoista kieleen ja matematiikkaan -
radikalisoidaan tarkoituksella palestiinalaishallinnon taholta.
Tomas, väkivalta- ja vihakiihotus mm. kouluissa ja mediassa -
on asia, jota ECI on yrittänyt torjua jo yli kymmenen vuotta.
Mitä ajattelette rohkeasta päätöksestä, jonka tämä parlamentti, -
etenkin parlamentin talousarvion valvontavaliokunta teki -
jäädyttäessään yli 15 miljoonan euron rahoituksen palestiinalaishallinnolle, -
kunnes se lopettaa vihakiihotuksen koulukirjoissa.
Olen samaa mieltä kuin Anders: toimet tulevat liian myöhään.
Jos muistan oikein, sama suuntaus oli edellisellä Euroopan parlamentilla.
Talousarvion valvontavaliokunnan puheenjohtaja kirjoitti WSJ-lehdessä -
kaksi viikkoa ennen eurovaaleja. Hän sanoi samaa kuin me ohjelmassa nyt:
EU:n rahoituksessa palestiinalais- hallinnolle on vakavia ongelmia.
Ihmettelen, miksi hän odotti niin kauan.
Hänellä oli viisi vuotta aikaa muuttaa asioita.
Pitää myös muistaa, että talousarvion valvontavaliokunnan päätös -
tulee täysistunnon äänestykseen lähiviikkoina.
Ei ole mitään takeita, että enemmistö kannattaa -
talousarvion valvontavaliokunnan mielipidettä.
Silti nyt on olemassa mahdollisuus, ja tulee keskittyä positiiviseen.
Kuten täällä jo mainittiin, -
kansallisella tasolla on meneillään monia asioita.
Olemme tehneet yhteistyötä Suomessa. Työmme tuloksena -
ulkoministeriö antoi lausunnon.
Jotta sanoma saatiin läpi, -
tarvittiin uutisjuttu erääseen johtavaan iltapäivälehteen.
Sitten eri poliitikot reagoivat yhtäkkiä: "Tätä ei voi hyväksyä.
Pitää tehdä jotain ja pysäyttää se."
Kampanjoimme ruohonjuuritasolla ja kysyimme hallitukselta, -
miten se aikoo pysäyttää -
palestiinalaisten koulujärjestelmän vihakiihotuksen rahoittamisen.
Ulkoministeriö päätti tutkia asiaa ja järjestää sisäisen tarkastuksen.
Myös kansainväliset rahoittajat, mm. Euroopan komissio, -
järjestävät tarkastuksen. Asia on siis saanut vauhtia, -
mutta ei tule pitää mitään itsestään- selvänä vaan tehdä töitä asian eteen.
Tarvitsemme Euroopan kansalaisyhteiskuntaa, -
Israelia ja Euroopan parlamentin vastuuntuntoisia jäseniä, -
kuten Anders Vistisen, jotta muutos saadaan läpi.
Anders, merkitseekö Euroopan parlamentin -
talousarvion valvontavaliokunnan äänestys uuden vallan kasvua -
täällä Euroopan parlamentissa komissiota vastaan?
Vai suhtaudutteko asiaan Tomasin tavoin varauksella?
Euroopan unioni on palestiinalais- hallinnon tärkeä rahoittaja.
Vihakiihotusta on jatkunut jo yli 25 vuotta, -
palestiinalaishallinnon perustamisesta ja Oslon sopimuksista asti.
Monet valiokunnat muotoutuvat asenteiltaan aina tietynlaiseksi.
Valvontavaliokunta on tehnyt tärkeää työtä monilla aloilla.
Valiokunnan kokoonpano heijastelee puolueiden paikkoja parlamentissa.
Valiokunnassa keskitytään siihen, etteivät EU:n rahat menisi hukkaan.
Siksi sillä on tietynlainen asenne.
Minäkin epäilen, ettei se välttämättä siirry yleisistuntoon.
Järjestin täällä kolmisen vuotta sitten NGO Monitorin kanssa tapahtuman, -
jossa käsiteltiin juuri koulukirjojen sisältöä.
Tapahtumaan osallistui edustajia ulkosuhdehallinnosta, komissiosta -
ja parlamentista, mutta mitään ei tapahtunut lähes kolmeen vuoteen.
Toivon, että asiat menevät eteenpäin, mutta ajattelen realistisesti.
En usko ennen kuin näen.
Parlamentin edellisessähän täysistunnossa puhuttiin paljon, -
että EU:n tulisi paikata USA:n jättämän rahoitusvajeen.
Parlamentissa siis on puhuttu lisä- rahoituksesta palestiinalaishallinnolle,
ei rahoituksen jäädyttämisestä tai uudelleenharkitsemisesta.
Marcus, kertoisitteko, miten palestiinalaisten koulujärjestelmä -
on vaikuttanut palestiinalaislapsiin, etenkin vihakiihotuksen -
ja rauhanprosessin kannalta? Miten se on vahingoittanut suhteita Israeliin?
Tosiasiat ja todisteet ovat ilmeiset.
Vain kolme viikkoa sitten 16-vuotias nuori -
syyllistyi terroritekoon viattomia siviilejä kohtaan.
Voidaan ajatella, että kyseinen nuori -
on käynyt koulua kymmenen vuotta ja käy koulua edelleen.
Hänelle on syötetty vihaa jatkuvina annoksina.
Hyppäys vihasta tekoihin on hyvin pieni.
On olemassa todisteita palestiinalaisterroristeista, -
jotka poliisi on ottanut kiinni -
ja jotka kuulustelujen aikana ovat sanoneet, -
että palestiinalaisten opetussuunnitelma sanoo selvästi, -
että hänen piti toimia niin kuin hän toimi.
Vihakasvatuksen ja terroritekojen välillä on selvä, todennettu yhteys.
Asiasta on tieteellistä tutkimusta myös muualta kuin palestiinalaishallinnosta.
Ei siis tarvitse mennä kovin kauas.
Kun Isis valtasi Mosulin, se muutti ensimmäisenä opetussuunnitelman.
Se ymmärsi opetussuunnitelman voiman.
Tutkimusmateriaali on kaikkien saatavilla.
Toimittajat ovat haastatelleet palestiinalaislapsia.
Lapset lausuvat asioita, -
jotka ovat suoraan ja todistetusti yhteydessä opintosuunnitelmaan.
He syytävät vihaa ja ajatuksia, jotka oikeasti vuonna 2018 pelottavat.
Silti Euroopan parlamentti on sitoutunut kahden valtion ratkaisuun -
ja avustuksiin palestiinalaishallinnolle kahden valtion ratkaisun tukemiseksi.
Palestiinalaishallinnon opetussuunnitelma -
ei voisi olla erilaisempi kuin kahden valtion ratkaisu.
Siitä ei edes opeteta. Ei ole minkäänlaista rauhankasvatusta.
On vain yksi ajatus: "Palestiina" Jordanilta Välimereen.
Tämä lause esiintyy itse asiassa koulukirjoissa.
Rahaa siis annetaan tiettyä tarkoitusta varten, -
mutta avustuskohde opettaa täysin päinvastaista tarkoitusta.
Tuntuu kummalliselta, ettei asiassa nähdä mitään ongelmaa.
Tomas, eikö olisi jo korkea aika alkaa vetää tilille -
palestiinalaisjohtajia ja valtuutettuja?
Hehän ovat rahoittaneet tätä koulutusjärjestelmää yli 25 vuotta.
Sitä voisi kutsua väkivallaksi lapsia kohtaan valtion tuella.
Meillä on erinomainen tilaisuus kahdeksan kuukauden kuluttua -
Euroopan parlamentin vaaleissa. On siis hyvä hetki pitää asiaa esillä.
Jos haluamme muutosta, asiaa täytyy tuoda esiin vaalikampanjan aikana.
Johtajat täytyy pitää tilivelvollisina myös kansallisella tasolla.
Suomessa viranhaltijat eivät kovin mielellään puhu näistä asioista.
Kun he näkevät koulukirjat, kaikki reagoivat samalla tavalla.
Normaali reaktio on: "Uskomatonta! Tämä täytyy pysäyttää heti."
Ongelma on virkamiestasolla.
En tahdo maalailla nyt mitään salaliittoteorioita, -
mutta ulkoministerin vaihtaminenkaan ei aina auta, -
jos asia on juurtunut niin syvälle ministeriöihin, -
kuten opetus- tai ulkoministeriöön, -
joilla on pitkä perinne tukea hallintoja ilman ehtoja -
ja esittämättä näitä vaikeita, tärkeitä kysymyksiä.
Mielestäni on tapoja, joilla voisimme vetää heidätkin tilivelvollisuuteen.
Sen vuoksi tarvitsemme konkreettisia todisteita.
Siksi yhteistyö IMPACT.se:n ja muiden kanssa on ollut hedelmällistä.
Täytyy sanoa, mainittuani teidän tärkeästä työstänne, -
että minua hävettää eurooppalaisena, vaikka meillä on valtaisat resurssit, -
emme ole pitäneet tärkeänä arvioida asiaa kunnolla.
Meidän olisi pitänyt tehdä se, mitä te teette.
Olisi pitänyt arvioida, miten EU:n antama rahoitus -
hyödyttää rauhanprosessia.
Ja kun radikalisoituminen lisääntyy, pitää pohtia, mitä tehdään väärin.
Euroopalla on peiliin katsomisen paikka.
On työskenneltävä muutoksen eteen.
Anders, eikö tulisi ajatella myös Euroopan veronmaksajia?
Hehän auttavat rahoittamaan -
palestiinalaishallinnon harjoittamaa väkivaltaa lapsia kohtaan.
Ja kuinka monta tuhatta israelilaista ja ulkomaalaista on kuollut sen takia -
terrori-iskuissa, itsemurhapommituksissa -
ravintoloissa, ostoskeskuksissa tai kadulla.
Tämä asia on aivan rauhanprosessin ytimessä.
Miten veronmaksajat voivat vetää Euroopan johtajat tilille -
koulutusjärjestelmän rahoittamisesta?
Hulluuden määritelmähän on jatkaa samalla tavalla ja odottaa eri tuloksia.
25 vuotta.
Olemme rahoittaneet palestiinalais- hallintoa koko sen olemassaolon ajan.
Tilanne ei ole kehittynyt parempaan suuntaan.
Toki monet sunniarabimaat ovat lähestyneet Israelia monin tavoin.
Ne eivät enää käytä palestiinalaisasiaa tekosyynä -
arabien yhtenäisyyden ja panarabialaisuuden edistämiselle.
Nyt Eurooppa on lähtenyt ajamaan palestiinalaisasiaa: -
periytyvää pakolaisstatusta -
ja lännen rahoittamaa hallintojärjestelmää, -
jossa rahalla hankitaan uskollisia kannattajia.
Euroopasta on tullut melkein ainoa, joka näitä asioita puolustaa.
Arabit eivät enää puolusta sitä. USA on vetänyt tukensa siltä.
Eurooppa on yhä enentyvässä määrin yksin tässä kamppailussa.
Siten täällä tarvitaan muutosta, totta kai.
Vaalien lähestyessä voisi keskustella myös antisemitismin kasvusta, -
muslimien maahanmuuton ja juutalaisvihan yhteyksistä -
sekä Israelin ja arabien konfliktin kotoistumisesta EU-jäsenmaissa.
Se on mielestäni kammottavaa. Tanskassa muistellaan juuri, -
miten Tanska 75 vuotta sitten pelasti juutalaisväestönsä Ruotsiin -
holokaustin julmuuksien aikana.
Tanska ei puolusta juutalaisia yhtä yhtenäisesti nyt -
kuin vuonna 1943.
Se minua tässä tilanteessa huolestuttaa eniten.
Hienosti sanottu.
Monet arvostelijat ja mepit penäävät, millainen on Israelin koulujärjestelmä -
verrattuna palestiinalaisten järjestelmään. Voitteko kertoa?
Minulle väitettiin viimeksi eilen, -
miten kauhea on Israelin opetussuunnitelma.
Kysyin, minkä raportin perusteella, ja pyysin nähdä raportin.
Se oli vain heitto, jota hän piti hyvänä perusteena.
Ensinnäkin on todettava, että opetussuunnitelmia arvioidaan -
Unescon standardien pohjalta, ei verraten toisiinsa.
Mutta verrataan niitä kuitenkin.
Israelin opetussuunnitelma, -
jota siis opetetaan konfliktitilanteen ollessa päällä nytkin, -
on monin tavoin hyvin mielenkiintoinen.
Miksi? Koska ajatus rauhasta hallitsee Israelin opetussuunnitelmaa.
Heti ensimmäisestä luokasta alkaen -
lapsille opetetaan aivan ensiksi laulu "Shir Shalom", Rauhan laulu.
Se jatkuu aina 12. luokalle, jolla pohditaan monimutkaisia sisältöjä -
esimerkiksi rauhansopimuksista Jordanian ja Egyptin kanssa, -
Oslon sopimuksista ja Lähi-idän rauhasta.
Näitä asioita pohditaan opiskeltaessa kirjallisuutta ja historiaa.
Se on ehdottomasti avainosa Israelin opetussuunnitelmassa.
Toinen huomattava asia on palestiina- laisten kansallisidentiteetin opiskelu -
Israelin opetussuunnitelmassa. Se voi kuulostaa erikoiselta, -
etenkin kun muistetaan, että Israelissa on nyt oikeistohallitus.
Silti Israelin opetussuunnitelmassa opetetaan selvästi nakbasta, -
kuten palestiinalaiset vuoden 1948 tapahtumia kutsuvat.
Tyttäreni opiskeli sitä hiljattain.
Häneltä kysyttiin mielipidettä vuoden 1948 tapahtumista.
Pohditaan palestiinalaisten olemassa- oloa maassa ennen vuotta 1948.
Palestiinalaisten kansallisidentiteettiä käsitellään kokonaisvaltaisesti.
Tomas, aikaa on jäljellä 1,5 minuuttia.
Miten Euroopan ulkosuhdehallinto on reagoinut -
yli 15 miljoonan euron rahoituksen jäädyttämiseen?
Tapaamme huomenna -
Israelista ja palestiinalaisalueista vastaavan osaston johtajan.
Aiemmin asiat on kiistetty.
Vaikka olemme esitelleet kaikki konkreettiset todisteet, -
on sanottu, ettei se ole systemaattista eikä sitä voida todentaa.
On jopa sanottu, että tilanne on luultavasti yhtä paha -
toisella puolella, mikä on pötyä.
Toivon, että nyt kun paine tulee rahoittajamaista -
ja jopa Euroopan parlamentista, että heidän täytyy muuttaa näkökulmaa.
Toivotaan niin. Ollaan optimistisia ja viedään asioita eteenpäin.
Tiedämme, etteivät muutokset tule itsestään.
Meidän täytyy toimia parhaan kykymme mukaan.
Toivotaan, että tästä alkaa jotain uutta.
Kiitos teille upeasta työstä. - Samoin teille.
Kiitos, Marcus, Tomas ja Anders mukanaolosta!
Kiitos, että katsoitte ohjelmamme Euroopan parlamentista.
Tämä on erittäin tärkeä asia.
Lähi-idän rauha alkaa koulutusjärjestelmästä ja lapsista.
Kun se on kunnossa, rauha voidaan saavuttaa. Kiitos seurasta!
Suomennos: Marianne Tenetz